open-index/open-wikipedia-markdown huggingface dataset:
Δημήτρης Σωτάκης

Ο **Δημήτρης Σωτάκης**  (Αθήνα, 15 Ιουλίου 1973) είναι Έλληνας συγγραφέας.

## Βιογραφία - Λογοτεχνική πορεία
Ο Δημήτρης Σωτάκης γεννήθηκε στην Αθήνα στις 15 Ιουλίου 1973. Σπούδασε μουσική σε Ελλάδα και Αγγλία, και εξέδωσε το πρώτο του βιβλίο το 1997, σε ηλικία 24 ετών.

Το 2002 εκδίδει το μυθιστόρημα "Η πράσινη πόρτα", το οποίο ήταν υποψήφιο για το βραβείο του περιοδικού *Διαβάζω*.

Το 2004 κυκλοφορεί η συλλογή διηγημάτων του "Έντεκα ερωτικοί θάνατοι". Το 2005 ακολουθεί "Η Παραφωνία", και το 2007 το "Ο Άνθρωπος καλαμπόκι" γίνεται υποψήφιο για το Βραβείο Αναγνωστών του Εθνικού Κέντρου Βιβλίου και για το βραβείο του περιοδικού *Διαβάζω*. Το επόμενο βιβλίο του, το μυθιστόρημα "Το θαύμα της αναπνοής" κερδίζει το *Athens Prize for literature* και μεταφράζεται σε πολλές γλώσσες, ενώ γίνεται υποψήφιο για τα βραβεία *Ευρωπαϊκό Αριστείο Λογοτεχνίας* και *Jean Monnet* στη Γαλλία.

Το 2012 δημοσιεύεται το "Ο θάνατος των ανθρώπων", ενώ το 2014 το "Η ανάσταση του Μάικλ Τζάκσον". Το 2015 ακολουθεί "Η ιστορία ενός σούπερ μάρκετ", μυθιστόρημα που μαζί με το τελευταίο του "Ο κανίβαλος που έφαγε έναν Ρουμάνο" το 2017, μεταφράζονται σε διάφορες γλώσσες. Το τελευταίο ήταν υποψήφιο για το βραβείο του *Αναγνώστη*.. To 2019 κυκλοφόρησε το βιβλίο "Ο μεγάλος υπηρέτης" (Κέδρος, 2019)

Το τελευταίο του βιβλίο κυκλοφόρησε τον Μάιο του 2022 και έχει τίτλο "Μισή Καρδιά".  

## Παραπομπές

Κατηγορία:Έλληνες συγγραφείς του 21ου αιώνα
Μάικλ Ράις

Ο **Μάικλ Ράις** (, 25 Οκτωβρίου 1997-) είναι Άγγλος τραγουδιστής. Εκπροσώπησε το Ηνωμένο Βασίλειο στο Διαγωνισμό Τραγουδιού της Eurovision 2019 στο Τελ Αβίβ του Ισραήλ με το τραγούδι "Bigger than Us", που ήρθε στην 26η και τελευταία θέση στον τελικό με 11 βαθμούς. Πριν από αυτό, προηγουμένως κέρδισε την πρώτη σεζόν του διαγωνισμού τραγουδιού του BBC One, *All Together Now* το 2018, και επίσης εμφανίστηκε στην ενδέκατη σεζόν του βρετανικού *The X Factor* το 2014.

## Καριέρα

### 2014–2018: ''The X Factor'' & ''All Together Now''
Το 2014, ο Ράις συμμετείχε στην ενδέκατη σεζόν του βρετανικού *The X Factor*. Πέρασε από οντισιόν με το τραγούδι "I Look to You" της Γουίτνει Χιούστον. Τελικά, αποχώρησε μετά το Bootcamp. Το 2018, συμμετείχε και τελικά κέρδισε την πρώτη σεζόν του διαγωνισμού τραγουδιού του BBC One, *All Together Now*.

### 2019–σήμερα: ''Eurovision''
Τον Ιανουάριο του 2019 ο Ράις ανακοινώθηκε ως ένας από τους έξι συμμετέχοντες του *Eurovision: You Decide*, τον Βρετανικό τρόπο επιλογής για τη Eurovision 2019. Στις 8 Φεβρουαρίου 2019, νίκησε το σόου με το τραγούδι "Bigger than Us", γραμμένο από τους Λώρελ Μπάρκερ, Άννα-Κλάρα Φολίν, Τζον Λούντβικ και Τζόνας Θάντερ και εκπροσώπησε το Ηνωμένο Βασίλειο στο Διαγωνισμό Τραγουδιού της Eurovision 2019 στο Τελ Αβίβ, όπου όμως κατέλαβε την 26η και τελευταία θέση στον τελικό, με 11 βαθμούς.

## Δισκογραφία

### Σίνγκλς

## Παραπομπές


Κατηγορία:Συμμετέχοντες στη Eurovision
Κατηγορία:Άγγλοι τραγουδιστές
Bigger than Us (τραγούδι του Μάικλ Ράις)

Το **Bigger than Us** είναι ένα τραγούδι ερμηνευμένο από τον Μάικλ Ράις. Εκπροσώπησε το Ηνωμένο Βασίλειο στη Eurovision 2019, όπου ήρθε στην 26η και τελευταία θέση στον τελικό με 11 βαθμούς.

## Κριτικές
Η Σάρλον Ρούνσι του *[[The Daily Telegraph]]* ενέκρινε την επιλογή του τραγουδιού για την συμμετοχή του Ηνωμένου Βασιλείου στη Eurovision, επαινώντας τα φωνητικά του Michael Rice και καλώντας το κομμάτι "μια απόλυτα σεβαστή φιλική προς την Eurovision, δυναμική μπαλάντα με μια βασική αλλαγή. Τίποτε ιδιαίτερο, αλλά πολύ σημαντικό, τίποτε ενοχλητικό."

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Μυλοχώρι Κιλκίς

Το **Μυλοχώρι** ή **Μηλοχώρι** είναι ημιορεινό χωριό του Κιλκίς στην κεντρική Μακεδονία.

## Γεωγραφία - Ιστορία
Το Μυλοχώρι βρίσκεται στις νότιες πλαγιές του όρους Δύσωρον (μέρος των Κρουσσίων) σε υψόμετρο 390 μέτρων. Το χωριό απέχει 14 χλμ. βόρεια της πόλης του Κιλκίς και 70,5 χλμ. βόρεια της Θεσσαλονίκης. Ανατολικά του χωριού ρέει ο Σπανός που καταλήγει στον ποταμό Γαλλικό. Επί τουρκοκρατίας ονομάζονταν *Αλέξια*. Ως οικισμός αναφέρεται επίσημα το 1928 να προσαρτάται στην τότε κοινότητα Αντιγονείας, που ανήκε στο νομό Θεσσαλονίκης. Το 1934 με το ΦΕΚ 341Α-08/10/1934 αποσπάται στον νεοϊδρυθέντα νομό Κιλκίς. Το 1940 το όνομά του διορθώνεται σε Μηλοχώρι. Σύμφωνα με το πρόγραμμα Καλλικράτης, μαζί με την Αντιγόνεια, τη Γάβρα και το Μονολίθι αποτελούν την τοπική κοινότητα Αντιγονείας που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 79 μόνιμους κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Μαχμούντ (τραγουδιστής)

Ο **Αλεσσάντρο Μαχμούντ** (, γεννημένος στις 12 Σεπτεμβρίου 1992 στο Μιλάνο), γνωστός ευρέως με το καλλιτεχνικό **Μαχμούντ**, είναι Ιταλός τραγουδιστής και τραγουδοποιός. Η μητέρα του είναι Ιταλίδα ενώ ο πατέρας του είναι Αιγύπτιος. Κέρδισε το Φεστιβάλ Μουσικής του Σανρέμο του 2019 στις 9 Φεβρουαρίου 2019 με το τραγούδι "Soldi" και εκπροσώπησε την Ιταλία στο διαγωνισμό τραγουδιού της Eurovision 2019, κατακτώντας την δεύτερη θέση. Είχε κερδίσει μια θέση στο φεστιβάλ μουσικής του Sanremo κερδίζοντας τη δεύτερη νύχτα του διαγωνισμού Sanremo Giovani 2018, στις 21 Δεκεμβρίου 2018 με το τραγούδι "Gioventù bruciata". Προηγουμένως συμμετείχε στην έκτη σεζόν του ριάλιτι σόου της Ιταλικής τηλεόρασης *X Factor*. το Μουσικό Φεστιβάλ του Σαν Ρέμο 2022 , μαζί με τον Μπλάνκο με το τραγούδι " Brividi ", και εκπροσώπησε την Ιταλία στον Διαγωνισμό Τραγουδιού της Eurovision 2022 στο Τορίνο, κατακτώντας την έκτη θέση. 

## Δισκογραφία
### Extended plays

### Σίνγκλς

## Παραπομπές
  

Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Διαγωνισμός Τραγουδιού Eurovision 2019
Κατηγορία:Ιταλοί τραγουδιστές
Κατηγορία:Συμμετέχοντες στη Eurovision
Λουίτζι Φάκτα

Ο **Λουίτζι Φάκτα** (ιταλ. *Luigi Facta*, Πινερόλο, Βασίλειο της Ιταλίας, 16 Νοεμβρίου 1861 – 5 Νοεμβρίου 1930) ήταν Ιταλός δημοσιογράφος και πολιτικός (μέλος του Φιλελεύθερου Κόμματος της Ιταλίας) και επικεφαλής πρωθυπουργός μίας μεταβατικής κυβέρνησης, από τις 26 Φεβρουαρίου 1922 έως τις 31 Οκτωβρίου 1922, ακριβώς πριν από την ανάρρηση στην εξουσία της Ιταλίας, του δικτάτορα Μπενίτο Μουσολίνι. Διετέλεσε, επίσης, υπουργός Οικονομικών, δύο φορές (1910 – 1914, 1920 – 1921). Όταν ο Ιταλός μονάρχης Βίκτωρ Εμμανουήλ Γ’ αρνήθηκε να προσυπογράψει το διάταγμα της κυβέρνησης για επιβολή κατάστασης έκτακτης ανάγκης, βάσει του οποίου ο Ντε Φάκτα θα κινητοποιούσε τον στρατό προκειμένου να εμποδίσει την Πορεία προς τη Ρώμη του Μουσολίνι, ο Φάκτα και η κυβέρνησή του παραιτήθηκαν. Συνέπεια αυτής του της στάσης ήταν να εδραιωθεί στην κοινή γνώμη η πεποίθηση πως ο ίδιος δεν άσκησε όλη του την επιρροή προς τον βασιλιά για να μεταβάλλει τη βούληση του τελευταίου.

## Παραπομπές


Κατηγορία:Υπουργοί της Ιταλίας
Κατηγορία:Πρωθυπουργοί της Ιταλίας
Τομέας Κιμάμπα

Ο **Τομέας Κιμάμπα ** (***Kimamba Division***) είναι μια μεσόγεια περιοχή και πρώην διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το 1988 ο Τομέας διαχωρίστηκε στα Τμήματα Κιμάμπα 'Α' (*Kimamba 'B*) και  Κιμάμπα 'Β' (*Kimamba 'B*).

## Προφορά - συλλαβισμός - προφορά
Η ονομασία Κιμάμπα *(Kimamba)*, στα Ελληνικά προφέρεται Κι-μά-μου-μπα. Αντιθέτως, στα Σουαχίλι, συλλαβίζεται *Ki-ma-m<sup>u</sup>-ba*.

## Απαρίθμιση των Ελλήνων στην Περιοχή Κιμάμπα (κατά το 1950)
Η Κιμάμπα και η γύρω περιοχή της, έχει εδάφη γόνιμα και παραγωγικά είναι δε κατάλληλη για γεωργική καλλιέργεια. Κατά το 1950, στην Κιμάμπα κατοικούσαν λιγοστοί  Έλληνες, εκ των οποίων ορισμένοι από αυτούς ήσαν:

Στην Κιμάμπα, υπήρχε Ελληνική Κοινότητα, στην οποίαν υπάγονταν και οι Έλληνες από την Κιλόσα και το Μορογκόρο. Κατά το 1950, Πρόεδρος ήταν ο Θεόδωρος Αλεξ. Σκούταρης και Γεν. Γραμματέας ο Αναστάσιος Βασταρδάνης

Στην Κιμάμπα, χτίστηκε με δαπάνη των Δάμωνος Σαπουντζόγλου, Θεόδωρου Αλεξ. και Φωτίου Κοντοπούλου (από την Κιλόσα) η τρίτη Ελληνική Ορθόδοξη εκκλησία (μετά από αυτήν του Μόσι και του Νταρ ες Σαλάαμ) στην Τανγκανίκα.

## Κιμάμπα 'Α'
Η Κιμάμπα 'Α' (*Kimamba 'Α*) είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα (*Kimamba Division*) και το 2002 είχε πληθυσμό 5.663 κατοίκους.

Το τμήμα περιλαμβάνει το Νοσοκομείο *Kimamba*.

## Κιμάμπα 'Β'
Η Κιμάμπα 'Β' (*Kimamba 'B*) είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα (*Kimamba Division*) και το 2002 είχε πληθυσμό 4.899 κατοίκους.

## Δείτε επίσης
* Κιλόσα
* Περιοχή Κιλόσα
* Περιφέρεια Μορογκόρο
* Διοικητικές υποδιαιρέσεις της Τανζανίας

## Σημειώσεις

;Παραπομπές σημειώσεων


## Παραπομπές


Κατηγορία:Επαρχία Κιλόσα
Κατηγορία:Τμήματα της Τανζανίας
Κατηγορία:Περιφέρεια Μορογκόρο
Κόμπι Μαρίμι

Ο **Κόμπι Μαρίμι** (Lang-He| קובי מרימי)). γ. 1991) είναι Εβραίος τραγουδιστής και ηθοποιός. Εκπροσώπησε το Ισραήλ στο Διαγωνισμό Τραγουδιού της Eurovision 2019 με το τραγούδι "Home" όπου ήρθε στην 23η θέση με 35 βαθμούς. Ο Μάριμι είναι επαγγελματίας πτυχιούχος και κέρδισε το βραβείο για τον πιο ελπιδοφόρο ηθοποιό στο Φεστιβάλ Μουσικού Θεάτρου του Ισραήλ.

## Πρόωρη ζωή
Γεννήθηκε και μεγάλωσε στο Ραμάτ Γκαν. Σπούδασε στο σκηνικό "Nissan Nativ" και εκτελούσε, κατά τη διάρκεια των σπουδών του, στα έργα "Η ψευδαίσθηση", "Η προσευχή", "Αυτή η κυρία είναι ο Maxim" και πολλά άλλα. Αφού ολοκλήρωσε τις σπουδές του, συμμετείχε στα έργα "Όλα τα πράγματα ζωντανά", "Ο θησαυρός του τσαμπιχάρου", και έπαιξε το ρόλο του «Ναθάν της Γάζας» στο μουσικό «Μεσσία Τώρα» το 2017. Αυτό ήταν την πρώτη του εμφάνιση "Η Νέα Ισραηλινή Όπερα στην Ισραηλινή Όπερα".

## Προσωπική ζωή
Ο Μαρίμι είναι σίνγκλ και μένει στο Τελ Αβίβ, δουλεύοντας σε ένα κοκτέιλ μπαρ.

## Παραπομπές


Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
D mol

Οι **D mol** ήταν ένα Μαυροβουνιακό φωνητικό συγκρότημα που εκπροσώπησε το Μαυροβούνιο στον Διαγωνισμό Τραγουδιού της Eurovision 2019 στο Τελ Αβίβ.

Επιλέχθηκαν για να εκπροσωπήσουν το Μαυροβούνιο στον διαγωνισμό, μετά τη νίκη τους στην εθνική επιλογή της χώρας, το Montevizija. Θα ερμηνεύσουν το τραγούδι "Heaven" στο πρώτο μισό του δεύτερου ημιτελικού στο Τελ Αβίβ. Το τραγούδι απέτυχε να προκριθεί στον τελικό.

## Παραπομπές


## Εξωτερικοί σύνδεσμοι
* 

Κατηγορία:Συμμετέχοντες στο διαγωνισμό τραγουδιού Eurovision με το Μαυροβούνιο
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Κατηγορία:Μαυροβούνιοι
Κατηγορία:Μαυροβούνια μουσικά συγκροτήματα
Μπακαίικα Κιλκίς

Τα **Μπακαίικα**, είναι πεδινός οικισμός της Ξυλοκερατιάς στο Κιλκίς της Κεντρικής Μακεδονίας σε υψόμετρο 60 μέτρων.

## Γεωγραφικά στοιχεία - αξιοθέατα
Τα Μπακαίικα βρίσκονται στα όρια του νομού Κιλκίς με το νομό Θεσσαλονίκης, ανάμεσα στον Γαλλικό ποταμό (Α.) και τη λίμνη Πικρολίμνη (Δ.). Απέχουν 24 χλμ. Ν.-ΝΔ. από την πόλη του Κιλκίς και 29 χλμ. Β.-ΒΔ. από την Θεσσαλονίκης. Στα βορειοδυτικά του οικισμού και δίπλα στη λίμνη, στη τοποθεσία "Λόφος Καρδίτσα" έχει βρεθεί προϊστορικός οικισμός με διάσπαρτη κεραμική στην επιφάνειά του. Νότια και σε απόσταση 750 μ. δυτικά του δρόμου Νέας Φιλαδέλφειας - Ξυλοκερατιάς στη τοποθεσία "Αρχοντή Τούμπα" έχει βρεθεί προϊστορικός οικισμός και στην κορυφή της τούμπας υδραγωγείο με άφθονη επιφανειακή κεραμική που πιθανολογείται ότι πρόκειται για τα ερείπια της αρχαίας πόλης Κλίται που υπήρχε στην περιοχή. Νοτιοδυτικά και στις όχθες της λίμνης βρίσκονται τα ιαματικά λουτρά Πικρολίμνης με κύριο χαρακτηριστικό τους τη μαύρη λάσπη (φυσικός αλατούχος πηλός) που υπάρχει στην κοίτη της. Υπάρχουν ομαδικές πισίνες και ατομικοί χώροι επάλειψης πηλού, ενώ στο υδροθεραπευτήριο λειτουργούν ατομικές μπανιέρες υδροθεραπείας. Στα λουτρά συνδυάζονται μέθοδοι πηλοθεραπείας και υδροθεραπείας.

## Διοικητικά στοιχεία
Ως οικισμός αναφέρονται επίσημα το 1961 να προσαρτάται στην τότε κοινότητα Ξυλοκερατιάς. Σύμφωνα με το πρόγραμμα Καλλικράτης, μαζί με τη Ξυλοκερατιά και την Πικρολίμνη αποτελούν την τοπική κοινότητα Ξυλοκερατιάς που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 έχει πληθυσμό 25 κατοίκους

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Proud (τραγούδι της Ταμάρα Τοντέβσκα)

Το **Proud** είναι ένα τραγούδι από τη σλαβομακεδόνισσα τραγουδίστρια Ταμάρα Τοντέβσκα. Το τραγούδι συμμετείχε στον  στο Τελ Αβίβ. Προκρίθηκε στον μεγάλο τελικό στις 18 Μαΐου, όπου έλαβε συνολικά 305 βαθμούς και κατέλαβε την 7η θέση.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Heaven (τραγούδι των D mol)

Το **Heaven** είναι ένα τραγούδι ερμηνευμένο από το Μαυροβουνιακό συγκρότημα D mol. Επιλέχθηκε να εκπροσωπήσει το  στον  στις 9 Φεβρουαρίου 2019. Το τραγούδι απέτυχε να προκριθεί στον μεγάλο τελικό.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Ράμσεϊ ΜακΝτόναλντ

Ο **Τζέιμς Ράμσεϊ ΜακΝτόναλντ** (αγγλικά: *James Ramsay MacDonald*, Gregory Place, Σκωτία, 12 Οκτωβρίου 1866 – 9 Νοεμβρίου 1937) ήταν Βρετανός πολιτικός, από τα ιδρυτικά μέλη του Εργατικού Κόμματος της Βρετανίας, ο οποίος υπηρέτησε δύο φορές ως πρωθυπουργός του Ηνωμένου Βασίλειου, αρχικά επί 9 μήνες (1924) και εν συνεχεία κατά την περίοδο 1929 - 1935. Υπήρξε ο πρώτος πρωθυπουργός του Εργατικού Κόμματος στα χρονικά της χώρας.

Υπήρξε αμφιλεγόμενη προσωπικότητα στον χώρο των εργατικών για αρκετές δεκαετίες με τον θάνατό του, αν και τα τελευταία χρόνια η άποψη αυτή έχει αρχίσει να μεταβάλλεται καθώς έχει αρχίσει να επισημαίνεται ο θετικός ρόλος που διαδραμάτισε κατά τον Μεσοπόλεμο και ιδαίτερα κατά την περίοδο 1929 - 1935.

## Παραπομπές


Κατηγορία:Πρωθυπουργοί του Ηνωμένου Βασιλείου
Κατηγορία:Ηγέτες του Εργατικού Κόμματος (Ηνωμένο Βασίλειο)
Κατηγορία:Υπουργοί Εξωτερικών του Ηνωμένου Βασιλείου
Darude

Ο **Βίλλε Βιρτάνεν** (γεννημένος στις 17 Ιουλίου 1975), γνωστός με το καλλιτεχνικό όνομα **Darude**, είναι φινλανδός DJ και δισκογραφικός παραγωγός από την Eura της Φινλανδίας. Άρχισε να παίζει μουσική το 1995 και κυκλοφόρησε στο τέλος του 1999 το μοναδικό hit "Sandstorm" που κυκλοφορούσε στην πλατίνα. Το άλμπουμ του στούντιο ντεμπούτων, Before the Storm, κυκλοφόρησε στις 18 Σεπτεμβρίου 2000 και πώλησε 800.000 αντίτυπα παγκοσμίως, κερδίζοντας το Darude τρία φινλανδικά βραβεία Grammy. Έφτασε στο νούμερο ένα στον επίσημο κατάλογο της Φινλανδίας και στον αριθμό 6 στο διάγραμμα Billboard Dance/Electronic Albums στις Ηνωμένες Πολιτείες. Το δεύτερο studio άλμπουμ, Rush, έφθασε στον αριθμό 11 στο διάγραμμα χορού του Billboard το 2003 και στον αριθμό 4 στο εβδομαδιαίο διάγραμμα λευκωμάτων στη Φινλανδία.

Το τρίτο του άλμπουμ, *Label This!* κυκλοφόρησε το 2007. Αν και δεν είχε το ίδιο ύψος με τα προηγούμενα άλμπουμ του, ο Gawker επαίνεσε το ενιαίο "In the Darkness" του άλμπουμ ως "ένα πλωτό κομμάτι της μουσικής trance ... είναι σφιχτά συνθετικό, εύκολο να χορέψει και έχει μια ανερχόμενη, αναμφισβήτητη. Το 2011 ίδρυσε τη δισκογραφική εταιρία EnMass Music, μέσω της οποίας κυκλοφόρησε μια σειρά από σύνθετες αναλύσεις σχετικές με τη ραδιοφωνική εκπομπή Salmiakki Sessions. Μετά από φεστιβάλ όπως η 10η επέτειος του Tomorrowland το 2014, και το φεστιβάλ μελλοντικής μουσικής το 2015, κυκλοφόρησε το πιο πρόσφατο studio album Moments στις 14 Αυγούστου 2015, ακολουθώντας μια περιοδεία στις Ηνωμένες Πολιτείες και στον Καναδά τον Σεπτέμβριο του 2015.

Η μουσική του χαρακτηρίζεται από το προοδευτικό / ανυψωτικό του ύφος. Εκπροσώπησε τη Φινλανδία στο διαγωνισμό τραγουδιού της Eurovision 2019 μαζί με τον τραγουδιστή Σεμπάστιαν Ρέιμαν.

## 2019: ''Διαγωνισμός Τραγουδιού Eurovision ''
Στις 29 Ιανουαρίου 2019, ο Darude ανακοινώθηκε ότι θα εκπροσωπήσει τη Φινλανδία στον Διαγωνισμό Τραγουδιού της Eurovision στο Τελ Αβίβ, μαζί με τον Σεμπάστιαν Ρέιμαν και το τραγούδι αποφασίστηκε στην ειδική έκδοση του *[[Uuden_Musiikin_Kilpailu#Uuden_Musiikin_Kilpailu_2019|Uuden Musiikin Kilpailu]]*. Το τραγούδι τους "Look Away" απέτυχε να προκριθεί στον μεγάλο τελικό.

## Βραβεία και υποψηφιότητες

## Δισκογραφία
;Στούντιο άλμπουμ
**Before the Storm* (2000)
**Rush* (2003)
**Label This!* (2007)
**Moments* (2015)

## Παραπομπές


## Επιπλέον ιστοσελίδες

* 
* EnMassMusic.com (Darude's label)

Κατηγορία:Φινλανδοί τραγουδιστές
Κατηγορία:Μουσικοί παραγωγοί
Κατηγορία:Συμμετέχοντες στο διαγωνισμό τραγουδιού Eurovision με τη Φινλανδία
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Zero Gravity (τραγούδι της Κέιτ Μίλλερ-Χάιντκι)

Το **Zero Gravity** είναι τραγούδι της Αυστραλιανής τραγουδίστριας Κέιτ Μίλλερ-Χάιντκι. Κυκλοφόρησε σαν single στις 25 Ιανουαρίου 2019 και είναι η συμμετοχή της Αυστραλίας για τον , αφού κέρδισε και στις ψήφους των επιτροπών αλλά και του κοινού στον εθνικό τελικό της Αυστραλίας ** στις 9 Φεβρουαρίου 2019.

## Ιστορικό
Το "Zero Gravity" είναι ένα τραγούδι οπερατικής ποπ. Η Miller-Heidke έγραψε το τραγούδι μετά την εμπειρία της από την επιλόχεια κατάθλιψη που υπέστη μετά τη γέννηση του γιου της, Ernie, και πώς αισθάνθηκε «χωρίς βαρύτητα» καθώς ανένηψε.

Το τραγούδι προκρίθηκε στον μεγάλο τελικό, όπου κατέκτησε την 9η θέση με 285 βαθμούς.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Φάλης

**Φάλης** ήταν το όνομα θεού της ελληνικής παραδοσιακής λατρείας. 

Η λατρεία του, όπως και του Πριάπου, ήταν συνδεδεμένη με την διονυσιακή λατρεία. Θεωρούνταν το αγροτικό πνεύμα (*δαίμων*) ή σάτυρος ημίθεος του πομπικού φαλλού και το φαλλικό τραγούδι (*φαλλικόν*) των εορτών του Διονύσου. 

Ο Αριστοφάνης αναφέρει τον Φαλή στους Αχαρνής και τον αποκαλεί θεό της μοιχείας και παιδεραστίας.

## Παραπομπές

Κατηγορία:Θεότητες της ελληνικής μυθολογίας
Λαϊκός πολιτισμός

Με τον όρο **λαϊκός πολιτισμός**, ή κουλτούρα, αναφερόμαστε σε ένα υποσύνολο ενός πολιτισμού μίας πληθυσμιακής ομάδος που από αυτήν αναγνωρίζεται ως σύνολο πεποιθήσεων που κυριαρχούν ή είναι παρών σε ένα δεδομένο χρονικό σημείο. Ο λαϊκός πολιτισμός περιλαμβάνει τις δραστηριότητες και τα συναισθήματα που παράγονται από αυτά. Επίσης, ο λαϊκός πολιτισμός περιλαμβάνει τον εργατικό πολιτισμό, τον δομικισμό, τον μεταμοντερνισμό κ.ά. Θεωρείται από κάποιους ασήμαντος και υπόκειται σε επικρίσεις, κυρίως από συντηρητικούς.

Ο λαϊκός πολιτισμός μπορεί να παίξει ρόλο στην αντίληψη ή συμπεριφορά του λαού προς ένα θέμα. Υπάρχουν διάφοροι τρόποι ορισμού του. Γι' αυτό, ο λαϊκός πολιτισμός μπορεί να περιγραφεί με διάφορους αντικρουόμενους τρόπους από πολλά άτομα. Γενικά, βλέπεται σε αντίθεση με άλλες μορφές πολιτισμού όπως ο πολιτισμός της εργατικής τάξης ή ο υψηλός πολιτισμός. Οι πιο συνηθισμένες μορφές του είναι: ψυχαγωγία (ταινίες, μουσική, βιντεοπαιχνίδια κτλ.), αθλητισμός, μόδα, πολιτική, τεχνολογία.

Επίσης, ο λαϊκός πολιτισμός δέχεται δριμεία κριτική από διάφορες υποπολιτιστικές ομάδες (κυρίως θρησκευτικές και αντιπολιτιστικές), που τον θεωρούν προληπτικό, καταναλωτικό ή διεφθαρμένο.

## Παραπομπές


Κατηγορία:Πολιτισμός
Πηγή Άρτας

με την ονομασία **Πηγή Άρτας** αναφέρονται οι οικισμοί:

* Πηγή Τετρακώμου Άρτας, οικισμός του δήμου Κεντρικών Τζουμέρκων του νομού Άρτας. 

* Πηγή Βελεντζικού Άρτας, οικισμός του δήμου Γεωργίου Καραϊσκάκη του νομού Άρτας.
Φραντσέσκο Λορεντάν

Ο **Φραντσέσκο Λορεντάν** (Βενετία, 9 Φεβρουαρίου 1685 - Βενετία, 19 Μαίου 1762) ήταν ο 161ος Δόγης της Βενετίας (18 Μαρτίου 1752 - 19 Μαΐου 1762). Ο Λορεντάν ήταν άνθρωπος μέτριας μόρφωσης και πολιτικών ικανοτήτων σε αντίθεση με τον προκάτοχο του Πιέτρο Γκριμάνι που ήταν σημαντικός ποιητής και διπλωμάτης, διάδοχος του ήταν ο Μάρκο Φοσκαρίνι.

## Δόγης της Βενετίας

Ο Φραντσέσκο Λορεντάν εξελέγη Δόγης της Βενετίας στις 18 Μαρτίου 1752 αλλά η επίσημη στέψη του έγινε στις 6 Απριλίου 1752 επειδή μεσολαβούσε το Πάσχα. Από την εποχή του το αξίωμα του δόγη έχασε τον ηγετικό ρόλο που είχε στο παρελθόν, ξέσπασαν συγκρούσεις ανάμεσα στους συντηρητικούς και τους μεταρρυθμιστές. Οι τελευταίοι αναζητούσαν να προχωρήσει η Δημοκρατία της Βενετίας σε μεταρρυθμίσεις αλλά οι συντηρητικοί το αρνήθηκαν και έστειλαν εξορία σημαντικές μορφές των μεταρρυθμιστών όπως ο Άντζελο Κουερίνι. Ο Δόγης αρνήθηκε να υποστηρίξει κάποια από τις δυο πλευρές, έτσι δεν μπόρεσε να εξελιχθεί σε σημαντική ιστορική μορφή την εποχή που η Δημοκρατία βρισκόταν υπό κατάρρευση. Η Βενετία μπόρεσε ωστόσο να έχει οικονομική ανάκαμψη ιδιαίτερα όταν ξέσπασε ο Επταετής Πόλεμος (1756), η ουδετερότητα που διατήρησε επέτρεψε στους εμπόρους να κάνουν ελεύθερα την δουλειά τους χωρίς ανταγωνιστές. Η ήττα των Γάλλων επέτρεψε στους Βενετούς να έχουν το μονοπώλιο στα μπαχαρικά της Ανατολής. 

## Θάνατος

Ο δόγης σε κάποιο σημείο έδειξε υπερήλικας και ετοιμοθάνατος αλλά μπόρεσε να αναρρώσει και έζησε άλλον έναν χρόνο μέχρι τον θάνατο του (19 Μαΐου 1762). Την χρονιά που ήταν άρρωστος οι υπόλοιποι ευγενείς περίμεναν με ευχαρίστηση τον θάνατο του για να τον διαδεχτούν, αυτό δείχνει ότι δεν είχαν κανέναν σεβασμό απέναντι του ενώ είχε γίνει πολλές φορές αντικείμενο χλευασμού στο κοινό.
O Δόγης Φραντσέσκο Λορεντάν τάφηκε στην Βασιλική Αγίων Ιωάννη και Παύλου στην Βενετία μαζί με τον προπάτορα του Λεονάρντο Λορεντάν.

## Παραπομπές
 		


## Εξωτερικοί σύνδεσμοι

*Χρονολόγιο της Βενετίας

Κατηγορία:Οικογένεια Λορεντάν
Κατηγορία:Δόγηδες της Βενετίας
Περιστροφή της Γης

μικρογραφία|Κινούμενη εικόνα της περιστροφής της Γης γύρω από τον πλανητικό άξονα|εναλλ.=
μικρογραφία|Τα ίχνη των αστεριών στον νυχτερινό ουράνιο θόλο, καθώς η Γη περιστρέφεται|εναλλ.=
Η **περιστροφή της Γης** είναι η περιστροφή του πλανήτη Γη γύρω από τον δικό του άξονα. Εχοντας ως θέση παρατήρησης τον  βόρειο Πολικό Αστέρα, η Γη γυρίζει αριστερόστροφα.

Ο Βόρειος Πόλος, επίσης γνωστός ως Γεωγραφικός Βόρειος Πόλος, είναι το σημείο στο Βόρειο Ημισφαίριο όπου ο άξονας περιστροφής της Γης συναντά την επιφάνεια της. Αυτό το σημείο είναι διαφορετικό από τον γήινο Βόρειο Μαγνητικό Πόλο. Ο Νότιος Πόλος είναι το άλλο σημείο όπου ο άξονας περιστροφής της Γης τέμνει την επιφάνεια της, στην Ανταρκτική.

Η Γη περιστρέφεται μια φορά κάθε 24 ώρες ως προς τον Ήλιο, αλλά η πραγματική περίοδος περιστροφής, με βάση τους μακρινούς αστέρες, είναι 23 ώρες 56 λεπτά και 4 δευτερόλεπτα. Η περιστροφή της Γης επιβραδύνεται ελαφρώς κάθε χρόνο και έτσι 1 ημέρα ήταν μικρότερη σε διάρκεια κατά το παρελθόν. Αυτό οφείλεται στα παλιρροϊκά αποτελέσματα που έχει η Σελήνη στην περιστροφή της Γης. Τα ατομικά ρολόγια δείχνουν ότι η σύγχρονη ημέρα έχει μεγαλώσει κατά 1,7 χιλιοστό του δευτερολέπτου στα τελευταία 100 χρόνια. Η ανάλυση ιστορικών αστρονομικών αρχείων δείχνει αύξηση της ημέρας κατά περίπου 2,3 χιλιοστά του δευτερολέπτου ανά αιώνα από τον 8ο αιώνα π.Χ. μέχρι σήμερα.

Ωστόσο, νεώτερες επιστημονικές εκτιμήσεις επιβεβαιώνουν ότι ειδικά από τα μέσα του 2020, η γη επιταχύνει συνεχώς τον ρυθμό περιστροφής της. Όπως σημειώνει χαρακτηριστικά ο Πίτερ Γουιμπερλέι από το Εθνικό Εργαστήριο Φυσικής της Βρετανίας: "*Είναι σίγουρα ορθό ότι η Γη περιστρέφεται ταχύτερα από οποιαδήποτε άλλη φορά, τα τελευταία 50 χρόνια. Κρίνεται αρκετά πιθανό ότι θα χρειαστεί ένα αρνητικό εμβόλιμο δευτερόλεπτο, αν η ταχύτητα περιστροφής της Γης αυξηθεί κι άλλο. Ωστόσο είναι ακόμη πολύ νωρίς, ώστε να πούμε κατά πόσο αυτό όντως θα συμβεί"*.

## Παραπομπές


Περιστροφη
Γη
Ζήσης Καραχάλιος

Ο **Ζήσης Καραχάλιος** (γεννημένος στις 10 Ιανουαρίου 1996 στην Καρδίτσα) είναι Έλληνας επαγγελματίας ποδοσφαιριστής αμυντικός μέσος, ο οποίος αγωνίζεται για τον ΟΦΗ. Υπήρξε διεθνής με την Εθνική Ελπίδων.

## Σταδιοδρομία σε συλλόγους
Ξεκίνησε τη σταδιοδρομία του στις ακαδημίες του Ηφαίστου Καρδίτσας και στη συνέχεια μετακινήθηκε στην Αναγέννηση Καρδίτσας, όπου τη σεζόν 2013–14 στη Φούτμπολ Λιγκ είχε 19 συμμετοχές.

Το καλοκαίρι του 2014 υπέγραψε στον Ολυμπιακό, όπου μέχρι το τέλος της σεζόν αγωνίστηκε μόνο στην ομάδα Κ-19 του συλλόγου. Τη σεζόν 2015–16 μετακινήθηκε ως δανεικός στην προηγούμενη του ομάδα, την Αναγέννηση Καρδίτσας, μέχρι το τέλος της σεζόν, συμμετέχοντας σε 26 αγώνες της Φούτμπολ Λιγκ.

Τη σεζόν 2016–17 μετακινήθηκε, με ελεύθερη μεταγραφή, στο Λεβαδειακό, με τον οποίο αγωνίστηκε για πρώτη φορά στη Σούπερλιγκ. Στις 15 Ιανουαρίου 2019 ο σύλλογος του ανανέωσε το συμβόλαιο μέχρι το 2021.

Το καλοκαίρι του 2021 υπέγραψε συμβόλαιο με τον ΠΑΣ Γιάννινα.

## Διεθνής σταδιοδρομία
Ήταν διεθνής με την Εθνική Νέων και την Εθνική Ελπίδων. Με την Εθνική Ελπίδων έχει αγωνιστεί στα προκριματικά του Ευρωπαϊκού Πρωταθλήματος Κ-21 του 2019.

## Παραπομπές

## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΟΦΗ
Ουνανιμισμός

Ο **Ουνανιμισμός** είναι ένα ρεύμα στη γαλλική λογοτεχνία που ξεκίνησε από τον Ζυλ Ρομαίν στις αρχές της δεκαετίας του 1900, με το πρώτο βιβλίο του *Η ομόφωνη ζωή* (*La Vie unanime*, 1904-1907), από όπου έλαβε και το όνομα. Ανάγεται σε μια ιδέα που είχε ο Ρομαίν τον Οκτώβριο του 1903 για ένα «κοινό πνεύμα» ή μια κοινή «ψυχική ζωή» σε ομάδες ανθρώπων  Βασίζεται σε ιδέες συλλογικής συνείδησης και συλλογικής συγκίνησης καθώς και σε συμπεριφορά πλήθους, όπου τα μέλη μιας ομάδας κάνουν ή σκέφτονται κάτι ταυτόχρονα. Ο συγγραφέας πρέπει να επιδιώκει μια επικοινωνία με τα καθημερινά συναισθήματα των απλών ανθρώπων, με την ψυχή του πλήθους, με την ομαδική συνείδηση.

Οι γενικές γραμμές της θεωρίας του Ουνανιμισμού διατυπώθηκαν στα έργα *Μικρή πραγματεία στιχουργικής* (*Petit traité de versification*, 1923) του Ζυλ Ρομαίν και του Ζωρζ Σενεβιέρ και στο *Σημειώσεις για την ποιητική τεχνική* (*Notes sur la technique poétique*, 1910) του Ζωρζ Ντυαμέλ και του Σαρλ Βιλντράκ.

Το κυριότερο ουνανιμιστικό έργο είναι ο μυθιστορηματικός κύκλος 27 τόμων, *[[Οι άνθρωποι καλής θέλησης]]* (1932-1947) του Ζυλ Ρομαίν, που δημοσιεύθηκε από το 1932 έως το 1946 και παρουσίαζε το πνεύμα μιας ολόκληρης εποχής και τη γαλλική κοινωνία από το 1908 έως το 1933. Η αφήγηση μεταπηδά από χαρακτήρα σε χαρακτήρα, αντί να ακολουθεί έναν κάθε φορά, σε μια προσπάθεια να αποκαλύψει τη φύση και την εμπειρία της ομάδας στο σύνολό της.

Άλλοι συγγραφείς και καλλιτέχνες που είχαν προσχωρήσει στον Ουνανιμισμό - πολλοί σχετίζονται με την καλλιτεχνική ομάδα του Αβαείου ντε Κρετέιγ (*Abbaye de Créteil*) - περιλαμβάνουν τον Ζωρζ Σενεβιέρ, τον Ανρί-Μαρτέν Μπαρζάν, τον Αλεξάντρ Μερσερέ, τον Πιερ-Ζαν Ζουβ, τον Ζωρζ Ντυαμέλ, τον Λυκ Ντυρταίν, τον Σαρλ Βιλντράκ, τον Ρενέ Ακρό, τον ζωγράφο Αλμπέρ Γκλεζ, τον μουσικό Αλμπέρ Ντουαγιέν, κ.ά..

## Παραπομπές


Κατηγορία:Καλλιτεχνικά ρεύματα 
Κατηγορία:Γαλλική λογοτεχνία
Νέα Φιλαδέλφεια Θεσσαλονίκης

Η **Νέα Φιλαδέλφεια** είναι πεδινό χωριό της Θεσσαλονίκης στην Κεντρική Μακεδονία σε υψόμετρο 75 μέτρων.

## Γεωγραφικά - ιστορικά στοιχεία
Η Νέα Φιλαδέλφεια βρίσκεται στα όρια του νομού Θεσσαλονίκης με το νομό Κιλκίς. Είναι κτισμένη στις δυτικές όχθες του Γαλλικού ποταμού και νοτιοανατολικά της λίμνης Πικρολίμνη. Απέχει 25 χλμ. Β.-ΒΔ. της Θεσσαλονίκης και 29 χλμ. Ν. από το Κιλκίς. Επί τουρκοκρατίας η περιοχή ήταν τσιφλίκι Τούρκου μπέη και το χωριό ονομαζόταν *Νάρες*. Μετά τους Βαλκανικούς πολέμους και την ανταλλαγή πληθυσμών, εγκαταστάθηκαν από το 1922 μέχρι το 1929 πρόσφυγες από τη Μικρά Ασία ενώ το 1927 έρχονται πρόσφυγες από την Ανατολική Ρωμυλία. Οι κάτοικοί του ασχολούνται με τη γεωργία και κτηνοτροφία.

Στα νότια του χωριού και πίσω το άλσος του, σε φυσικό λόφο που είναι δίπλα στον Γαλλικό ποταμό έχει ανασκαφεί ιστορικός οικισμός σε τράπεζα που έχει κηρυχθεί από 1990 αρχαιολογικός χώρος. Τα ευρήματα δείχνουν κατοίκηση της περιοχής από την εποχή σιδήρου και μέχρι τουλάχιστον τα κλασικά ή τα πρώιμα ελληνιστικά χρόνια.

Βορειοδυτικά και στις όχθες της Πικρολίμνης βρίσκονται ιαματικά λουτρά με κύριο χαρακτηριστικό τους τη μαύρη λάσπη (φυσικός αλατούχος πηλός) που υπάρχει στην κοίτη της. Υπάρχουν ομαδικές πισίνες και ατομικοί χώροι επάλειψης πηλού, ενώ στο υδροθεραπευτήριο λειτουργούν ατομικές μπανιέρες υδροθεραπείας. Στα λουτρά συνδυάζονται μέθοδοι πηλοθεραπείας και υδροθεραπείας.  

## Διοικητικά στοιχεία
Ως οικισμός με την παλιά ονομασία *Νάρες* αναφέρεται το 1918 να προσαρτάται στην τότε κοινότητα Βερλάτζης. Το 1927 μετονομάστηκε σε *Φιλαδελφιανά*, ενώ το 1933 διορθώθηκε  σε *Φιλαδελφειανά* και το 1967 μετονομάστηκε σε Νέα Φιλαδέλφεια. Σύμφωνα με το πρόγραμμα Καλλικράτης αποτελεί την τοπική κοινότητα Νέας Φιλαδελφείας που ανήκει στη δημοτική ενότητα Καλλιθέας του δήμου Ωραιοκάστρου και σύμφωνα με την απογραφή 2011 έχει πληθυσμό 923 κατοίκους.

## Εξωτερικοί σύνδεσμοι

* Νέα Φιλαδέλφεια: οικιστικά κατάλοιπα και νεκροταφείο της εποχής σιδήρου, Β. Μισαηλίδου-Δεσποτίδου από το Κέντρο Ελληνικής Γλώσσας

## Παραπομπές


Κατηγορία:Δήμος Ωραιοκάστρου
Κατηγορία:Χωριά της περιφερειακής ενότητας Θεσσαλονίκης
Νίκη Αλίμου

Ο **Ποδοσφαιρικός Αθλητικός Σύλλογος Νίκη Αλίμου** είναι παλιός ιστορικός ερασιτεχνικός ποδοσφαιρικός σύλλογος των Αθηνών με έδρα τον Άλιμο Αττικής. Επίσημο έτος ίδρυσης του συλλόγου είναι το 1926 και έχει χρώματα το μπλε και το λευκό και έμβλημα τη μυθική θεά Νίκη. Ανήκει στη δύναμη της Ε.Π.Σ. Αθηνών αγωνιζόμενη στις διοργανώσεις της.

Γεγονός που πρέπει να αναφερθεί είναι η τιμητική παρουσία του Στυλιανού Καρυδά στην ομάδα. Όντας δημότης προσπαθεί να συμβάλει τα μέγιστα για την διαφήμιση της ομάδας και ταυτόχρονα του δήμου Αλίμου.

## Ιστορία

Ιδρύθηκε το 1926 ως «Νίκη Πλάκας» στην ομώνυμη συνοικία στο κέντρο της Αθήνας και έδρευε στις Στήλες του Ολυμπίου Διός. Αγωνίστηκε ως ανεπίσημο σωματείο σε ανεξάρτητα πρωταθλήματα και δίνοντας φιλικούς αγώνες μέχρι και τα πρώτα μεταπολεμικά χρόνια, όποτε και στα μέσα της δεκαετίας του '40 εντάχθηκε επίσημα στην Ε.Π.Σ. Αθηνών όπου και αγωνίστηκε καθιερωμένα μέχρι και τη δεκαετία του 1990. Αγωνιζόταν με χρώματα το πράσινο και το λευκό, τα οποία και επέλεξαν για χρώματα της ομάδας και τα εμπνεύστηκαν από τον Παναθηναϊκό. Από τη Νίκη Πλάκας ξεπήδησαν πολλοί ποδοσφαιριστές που αγωνίστηκαν σε μεγάλους συλλόγους, όπως μεταξύ άλλων ο Γιώργος Δαρίβας που μεταγράφηκε στον Ολυμπιακό, κάνοντας σπουδαία καριέρα.

Τη δεκαετία του '90 η Νίκη Πλάκας μεταδημότευσε από την Αθήνα στον Άλιμο και μετονομάστηκε ακολούθως σε «Νίκη Αλίμου» και αντικατέστησε τα χρώματα με το μπλε και το λευκό. Ο σύλλογος συνεχίζει να υφίσταται μέχρι σήμερα, αγωνιζόμενος στα πρωταθλήματα της Ε.Π.Σ. Αθηνών με επίσημη ονομασία «ΠΑΣ Νίκη Αλίμου» και αύξοντα Αριθμό Μητρώου Ε.Π.Ο. 176.

## Παραπομπές


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1926
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1926
Γκόκουν

μικρογραφία| Η εντύπωση ενός καλλιτέχνη για μια γυναίκα που πίνει σπέρμα.
**Gokkun** (ελληνική απόδοση: **γκόκουν**, ιαπωνικά: ゴックン) είναι ιαπωνικός όρος για τη σεξουαλική δραστηριότητα, στην οποία ένα άτομο καταναλώνει το σπέρμα ενός ή περισσότερων ανθρώπων, συνήθως από κάποιο είδος δοχείου. Τα συνηθισμένα δοχεία περιλαμβάνουν, κούπες, μεγάλα ποτήρια ζέσεως, μπολ, τηγάνια και ποτήρια κρασιού ή κοκτέιλ. Τα περισσότερα από αυτά τα σενάρια, περιλαμβάνουν το σπέρμα πολλαπλών ανδρών. 

Ο όρος «gokkun», μπορεί επίσης να αναφέρεται στη σεξουαλική πράξη της κατάποσης του σπέρματος μετά την πεολειχία ή τη συμμετοχή σε ένα μπουκάκε. Η λέξη «gokkun» είναι ονοματοποιητική και μεταφράζεται περίπου όπως η ελληνική λέξη «γκλουπ», ο ήχος που ακούγεται κατά την κατάποση. 

## Παραπομπές


Κατηγορία:Πορνογραφική ορολογία
Κατηγορία:Σεξουαλικές πράξεις
Κατηγορία:Εκσπερμάτιση
Αναξιβία

Η **Αναξιβία** είναι το όνομα 6 χαρακτήρων της Αρχαίας ελληνικής μυθολογίας.

* κόρη του Βία , σύζυγος Πελία και μητέρα της Άλκηστις, Ιπποθόης, Πελοπείας και Πεισιδίκης). 
* Κόρη του Κρατιέα , σύζυγος του βασιλιά της Πύλου Νέστορα με τον οποίο απέκτησε 2 κόρες (Πεισιδίκη , Πολυκάστη) και 7 γιούς (Περσέας, Στράτιχος, Άρητος, Έχεφρων, Πεισίστρατος, Αντίλοχος, Θρασυμήδης). 
* Κόρη Κλεισθένη και Κλεόλλης, αδερφή Αγαμέμνονα και Μενέλαου, μητέρα του Πυλάδη.
*Αναξιβία, ναιάδα του ποταμού Γάγγη. Η Άρτεμις την έκρυψε στο ιερό στο όρος Κορυφή.
*Αναξιβία, μητέρα του Μαιάνδρου.
*Αναξιβία, κόρη του Ατρέα και της Αιρώπης, ή εναλλακτικά του Πλεισθένη της Αιρώπης ή Κλέολλας (κόρη του Δίας), κόρη του Αγαμέμνωνα και του Μενέλαου. Παντρεύτηκε τον Στρόφιο και είναι μητέρα του Πυλάδη. Είναι επίσης γνωστή ως Αντυόχη ή Συδραγόρα.

## Παραπομπές


Κατηγορία:Πρόσωπα της ελληνικής μυθολογίας
Φοναΐτικα Ηλείας

Τα **Φοναΐτικα** είναι χωριό του Δήμου Πύργου στην Ηλεία, το οποίο βρίσκεται στους πρόποδες χαμηλών λόφων, 2 χιλιόμετρα ανατολικά του Βούναργου, 2 χιλιόμετρα δυτικά της Βροχίτσας, 2 χιλιόμετρα νοτιοδυτικά της Κορυφής και 8 χιλιόμετρα βόρεια του Πύργου. Ο πληθυσμός του σύμφωνα με την απογραφή του 2011 είναι 128 άτομα. Αναφέρονται επίσημα, γραμμένα ως **Φωναΐτικα,** για πρώτη φορά το 1879 στο ΦΕΚ 50Α - 25/07/1879 όταν προσαρτήθηκαν στον τότε δήμο Λετρίνων. Το 1912 με το ΦΕΚ 256Α - 28/08/1912 ορίστηκαν έδρα της νεοϊδρυθείσας κοινότητας Φωναϊτίκων και το 1940 το όνομα τους διορθώθηκε σε Φοναΐτικα.

## Πληθυσμός

## Παραπομπές


## Εξωτερικοί σύνδεσμοι

* Fonaitika στις ταξιδιωτικές σελίδες του GTP

Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Νεόκαστρο Θεσσαλονίκης

*Για οικισμούς της Ελλάδας με το ίδιο όνομα δείτε το λήμμα: [[Νεόκαστρο]]*

Το **Νεόκαστρο** είναι συνοικισμός του Δήμου Ωραιοκάστρου της Θεσσαλονίκης στην Κεντρική Μακεδονία, ο οποίος βρίσκεται βορειοδυτικά της Ευκαρπίας και νοτιοανατολικά του Ωραιόκαστρου. Ως οικισμός αναφέρεται επίσημα το 2011 να προσαρτάται στο δήμο Ωραιοκάστρου. Σύμφωνα με το πρόγραμμα Καλλικράτης, μαζί με τον Άγιο Γεώργιο, την Εγνατία και το Ωραιόκαστρο αποτελούν την τοπική κοινότητα Ωραιοκάστρου που ανήκει στη δημοτική ενότητα Ωραιοκάστρου του δήμου Ωραιοκάστρου και σύμφωνα με την απογραφή 2011 είχε πληθυσμό 432 κατοίκους ενώ με αυτήν του 2021 έχει 430.

## Παραπομπές


Κατηγορία:Δήμος Ωραιοκάστρου
Κατηγορία:Χωριά της περιφερειακής ενότητας Θεσσαλονίκης
Αίμων

Στην ελληνική μυθολογία, το όνομα **Αίμων** μπορεί να αναφέρεται στα ακόλουθα πρόσωπα και σε ένα ζώο:

*Αίμων, γιος του Λυκάονα.
*Αίμων, γιος του Θόα και πατέρας του Όξυλου.
*Αίμων, γιος του Κρέοντα και της Ευρυδίκης, αρραβωνιαστικός της Αντιγόνης.
*Αίμων, απόγονος του Μάγνη και πατέρας του Υπέροχου, πατέρας του Τενθηδρόνα, πατέρας του Πρόθοου.
*Αίμων, ένας από τους σκύλους του Ακταίωνα.
*Αίμων, στρατιώτης από την Πύλο που πολέμησε υπό από τον αρχηγό τους Νέστορα κατά τη διάρκεια του Τρωικού Πολέμου.

## Παραπομπές


Κατηγορία:Αποσαφηνίσεις ονομάτων
Ελευθήρ

Στην ελληνική μυθολογία, το όνομα **Ελευθήρ** μπορεί να αναφέρεται σε:

*Ελευθήρ, γιος του Απόλλωνα και της Αίθουσας. Είναι φημισμένος για την εξαιρετική του φωνή, με την οποία κατέκτησε τη νίκη στα Πύθια και για το ότι είναι ο πρώτος που έστησε ένα άγαλμα του Διόνυσου, καθώς επίσης και για το ότι έδωσε το όνομά του στις Ελευθερές. Γιοι του ήταν ο Ίασος και ο Πίερος. Είχε επίσης και πολλές κόρες, οι οποίες μιλούσαν ακανόνιστα για την εικόνα του Διονύσου που φορούσε μια μαύρη αιγίδα και τρελαίνονταν από τον θεό· ως θεραπεία, ο Ελευθήρ, σύμφωνα με ένα μαντείο, καθιέρωσε μια αίρεση του «Διονύσου της Μαύρης Αιγίδος».
*Ελευθήρ, ένας από τους είκοσι γιους του Λυκάονα. Αυτός και ο αδελφός του ο Λέβαδος ήταν οι μόνοι μη ένοχοι της βδελυγμίας που προετοιμάστηκε για τον Δία, και κατέφυγαν στη Βοιωτία.
*Ελευθήρ, ένας από τους Κουρήτες, λέγεται ότι ήταν το τοπωνύμιο των πόλεων Ελευθερές και Ελεύθερνα στην Κρήτη.

## Παραπομπές


Κατηγορία:Αποσαφηνίσεις ονομάτων
Κατηγορία:Μυθολογία της αρχαίας Βοιωτίας
Κατηγορία:Παιδιά του Απόλλωνα
Αλέξανδρος Υψηλάντης Θεσσαλονίκης

Ο **Αλέξανδρος Υψηλάντης** είναι συνοικισμός της Νεοχωρούδας της Θεσσαλονίκης στην Κεντρική Μακεδονία. Παρότι ανήκει στη δημοτική ενότητα Νεοχωρούδας του δήμου Ωραιοκάστρου, είναι ενωμένο οικιστικά με την πόλη των Διαβατών, ενώ από τη Νεοχωρούδα απέχει 7 χιλιόμετρα. Ως οικισμός αναφέρεται επίσημα το 2011 να προσαρτάται στο δήμο Ωραιοκάστρου. Σύμφωνα με το πρόγραμμα Καλλικράτης, μαζί με  την Νεοχωρούδα αποτελούν την τοπική κοινότητα Νεοχωρούδας που ανήκει στη δημοτική ενότητα Ωραιοκάστρου του δήμου Ωραιοκάστρου και σύμφωνα με την απογραφή 2011 έχει πληθυσμό 270 κατοίκους.

## Παραπομπές


Κατηγορία:Δήμος Ωραιοκάστρου
Κατηγορία:Χωριά της περιφερειακής ενότητας Θεσσαλονίκης
Μεσαίο Θεσσαλονίκης

Το **Μεσαίο** είναι χωριό της Κεντρικής Μακεδονίας στην Περιφερειακή Ενότητα Θεσσαλονίκης.

## Γεωγραφικά - ιστορικά στοιχεία
Το Μεσαίο βρίσκεται στα όρια του νομού με το νομό Κιλκίς, ανατολικά του Γαλλικού ποταμού σε υψόμετρο 125 μέτρα. Στα δυτικά του χωριού περνάει η Εθνική οδός Θεσσαλονίκης - Κιλκίς και απέχει 25,5 χλμ. Β.-ΒΔ. της Θεσσαλονίκης και 27,5 χλμ. Ν. από το Κιλκίς. Χαρακτηρίζεται αμιγώς προσφυγικό αφού μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε σε αυτό 49 οικογένειες προσφύγων (190 άτομα) από τον Πόντο. Στο χωριό δραστηριοποιείται ο Μορφωτικός Πολιτιστικός Σύλλογος "Ο ΠΟΝΤΟΣ" που με τις εκδηλώσεις του αναβιώνει τα πατροπαράδοτα ποντιακά έθιμα. 

Η παλιά ονομασία του, επί τουρκοκρατίας, ήταν *Τζουμά* ή *Τζουμά Μαχαλέ* με το όνομα αυτό αναφέρεται επίσημα το 1918 στο ΦΕΚ 152Α-09/07/1918 να προσαρτάται στην τότε κοινότητα Μπάλτζης. Το 1926 μετονομάζεται σε *Μεσιό* και το 1949 σε Μεσαίο. Σύμφωνα με το πρόγραμμα Καλλικράτης, μαζί με το Μονόλοφο και το Πετρωτό αποτελούν την τοπική κοινότητα Μεσαίου που ανήκει στη δημοτική ενότητα Καλλιθέας του δήμου Ωραιοκάστρου και σύμφωνα με την απογραφή 2011 έχει πληθυσμό 533 κατοίκους.

## Εξωτερικοί σύνδεσμοι

* Μορφωτικός Πολιτιστικός Σύλλογος Μεσαίου Θεσ/νίκης "Ο ΠΟΝΤΟΣ"

## Παραπομπές


Κατηγορία:Δήμος Ωραιοκάστρου
Κατηγορία:Χωριά της περιφερειακής ενότητας Θεσσαλονίκης
Ανθούπολη Θεσσαλονίκης

Η **Ανθούπολη** ή οι **Ανθόκηποι** είναι πεδινό χωριό του νομού Θεσσαλονίκης στην Κεντρική Μακεδονία σε υψόμετρο 140 μέτρα.

## Γεωγραφία - Ιστορία
Η Ανθούπολη βρίσκεται στα βόρεια της Θεσσαλονίκης σε απόσταση 9 χλμ. από το κέντρο της πόλης. Είναι κτισμένη ανάμεσα στην Ευκαρπία (Ν.), το Ωραιόκαστρο (Δ.-ΒΔ.), τη Λητή (ΒΑ.) και δίπλα της περνάει η Εθνική οδός Θεσσαλονίκης - Καβάλας. Στα νότια και προς της εθνική οδό (στο 9ο χιλιόμετρό της) βρίσκεται ο αρχαιολογικός χώρος του Δερβενίου όπου έχει ανασκαφεί μακεδονική νεκρόπολις και έχουν βρεθεί πολλά και σημαντικά ευρήματα (*βλ. [[Δερβένι (Θεσσαλονίκη)|Δερβένι Θεσσαλονίκης]]*). Η παλιά ονομασία της ήταν *Ανθόκηποι* και με το όνομα αυτό αναφέρεται επίσημα το 1971 να προσαρτάται στην τότε κοινότητα Λητής. Μετονομάστηκε σε Ανθόφυτο το 2001. Σύμφωνα με το πρόγραμμα Καλλικράτης μαζί με τη Λητή  αποτελούν την τοπική κοινότητα Λητής που ανήκει στη δημοτική ενότητα Μυγδονίας του δήμου Ωραιοκάστρου και σύμφωνα με την απογραφή 2011 έχει πληθυσμό 221 κατοίκους.
## Πληθυσμός

## Εξωτερικοί σύνδεσμοι
*Μακεδονικός Τάφος Μακρίδη Μπέη στο Δερβένι  από τον ιστότοπο Οδυσσεύς  του Υπουργείου Πολιτισμού και Αθλητισμού

## Παραπομπές


Κατηγορία:Δήμος Ωραιοκάστρου
Κατηγορία:Χωριά της περιφερειακής ενότητας Θεσσαλονίκης
Άγιος Δημήτριος Μελισσοχωρίου Θεσσαλονίκης

Ο **Άγιος Δημήτριος** είναι συνοικισμός του Μελισσοχωρίου της Θεσσαλονίκης στην Κεντρική Μακεδονία. Ως ξεχωριστός οικισμός αναφέρεται επίσημα το 2011 να απογράφεται ξεχωριστά στον Δήμο Ωραιοκάστρου. Σύμφωνα με το πρόγραμμα Καλλικράτης και την τροποποίησή του Κλεισθένης Ι μαζί με το Μελισσοχώρι αποτελούν την κοινότητα Μελισσοχωρίου που ανήκει στη δημοτική ενότητα Μυγδονίας του δήμου Ωραιοκάστρου και σύμφωνα με την απογραφή 2011 είχε πληθυσμό 22 κατοίκους και 31 το 2021.

## Παραπομπές


Κατηγορία:Δήμος Ωραιοκάστρου
Κατηγορία:Χωριά της περιφερειακής ενότητας Θεσσαλονίκης
Αλβίζε Δ΄ Μοτσενίγκο

Ο **Αλβίζε Δ΄ Μοτσενίγκο** ή **Αλβίζε Τζιοβάννι Μοτσενιγκο** (ιταλικά: *Alvise IV Mocenigo*, 19 Μαΐου 1701 - 31 Δεκεμβρίου 1778) ήταν ο 118ος Δόγης της Βενετίας (19 Απριλίου 1763 - 31 Δεκεμβρίου 1778). Διαδέχθηκε τον δόγη Μάρκο Φοσκαρίνι και διάδοχος του ήταν ο δόγης Πάολο Ρενιέρ. Ο Αλβίζε προσπάθησε να περιορίσει τα προνόμια του κλήρου και ήρθε σε σύγκρουση με τον πάπα Κλήμη ΙΓ΄. Προσπάθησε με όλα τα μέσα να φέρει οικονομική ανάπτυξη στη Δημοκρατία της Βενετίας και έκλεισε εμπορικές σχέσεις με τη Λιβύη, την Τυνησία, το Μαρόκο, τη Ρωσική Αυτοκρατορία και την Αμερική. Παντρεύτηκε σε πρώτο γάμο (1739) την Πιζάνα Κορνάρο (πέθανε το 1769) και σε δεύτερο γάμο (1771) την Πολυξένη Κονταρίνι Ντα Μούλα.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

Κατηγορία:Δόγηδες της Βενετίας
Κατηγορία:Οικογένεια Μοτσενίγκο
Πάολο Ρενιέρ

Ο **Πάολο Ρενιέρ** (Ιταλικά : *Paolo Renier*, Βενετία, 21 Νοεμβρίου 1710 - Βενετία, 13 Φεβρουαρίου 1789) ήταν ο 119ος και προτελευταίος Δόγης της Βενετίας (14 Ιανουαρίου 1779 - 13 Φεβρουαρίου 1789). Ο Πάολο ήταν σημαντικός πολιτικός και διπλωμάτης, η Δημοκρατία της Βενετίας τον διόρισε πρέσβη στην Κωνσταντινούπολη και στη Βιέννη. Η εκλογή του στη θέση του Δόγη μετά τον θάνατο του προκατόχου του Αλβίζε Δ΄ Μοτσενίγκο δεν έγινε δεκτή από τον λαό της Βενετίας και φαίνεται ότι ήταν αποτέλεσμα εκβιαστικών επιστολών. Τον Πάολο Ρενιέρ διαδέχθηκε ο Λουντοβίκο Μανίν, τελευταίος Δόγης της Βενετίας. Παντρεύτηκε σε πρώτο γάμο (1733) τη Χριστίνα Ντονά (πέθανε το 1751) και σε δεύτερο γάμο (1751) τη Μαργαρίτα Ντελμάζ (πέθανε το 1817).

## Παραπομπές
 		


## Εξωτερικοί σύνδεσμοι
*Οι δόγισσες της Βενετίας

Κατηγορία:Δόγηδες της Βενετίας
Κρόταλο

μικρογραφία|
μικρογραφία|209x209εσ|Καστανιέτες
Τα **κρόταλα** ή **κρέμβαλα** είναι πανάρχαια ξύλινα ιδιόφωνα κρουστά, των οποίων η νεότερη μετεξέλιξη είναι τα μικρασιάτικα κουτάλια και οι ισπανικές καστανιέτες. Χρησιμοποιούνταν ανά ζεύγη για να κρατάνε τον ρυθμό, τόσο σε χορούς όσο και σε γάμους και πανηγύρια. Συνήθως παίζονταν από γυναίκες που μετρούσαν το ρυθμό κρούοντας τα ρυθμικά με τα δάχτυλα.

## Περιγραφή
[αριστερά|μικρογραφία|[Ερυθρόμορφος ρυθμός|Ερυθρόμορφη κύλικα που φυλάσσεται μουσείο Άλτες στον οποίο απεικονίζεται μαινάδα με κρόταλα στα χέρια]]
Οι αρχαίοι Έλληνες κατασκεύαζαν τα κρόταλα από διάφορα υλικά, όπως όστρακο, ξύλο, καλάμι ή μέταλλο, ενώνοντας χαλαρά στη μία άκρη τους, δύο κομμάτια από το ίδιο υλικό με μήκος περίπου 15-20 εκ., συνήθως στενότερα στο πάνω μέρος και πλατύτερα στη βάση. Ένα δερμάτινο κορδόνι συνέδεε τα δύο κομμάτια επιτρέποντας το άνοιγμά τους μέχρι και 90 μοίρες. Τα τμήματα αυτά επίσης ήταν κοίλα στο εσωτερικό τους με αποτέλεσμα να παράγεται δυνατότερος ήχος.

Στη μέση κάθε τμήματος υπήρχαν δερμάτινες θηλιές στις οποίες οι εκτελέστριες - χορεύτριες περνούσαν τον αντίχειρα και το μέσο δάχτυλο ώστε να τα συγκρατούν και να τα κρούουν ρυθμικά και να κρατούν τον ρυθμό κατά τον χορό, ενώ επίσης συνόδευαν αυλούς και λύρες σε δημόσιες γιορτές, οργιαστικές τελετές προς τιμήν του Διονύσου και της Κυβέλης και σε ιδιωτικές διασκεδάσεις. Στην εικονογραφία παρουσιάζονται να παίζονται από γυναίκες που χορεύουν, από άνδρες *κωμαστές* που συμμετέχουν σε εύθυμες εορταστικές πομπές και Σατύρους, τους ακολούθους του Διονύσου.

## Δείτε επίσης

* Λύραυλος, Ελληνικό Κέντρο Μουσικής Κληρονομιάς, Μουσικά Όργανα των Αρχαίων Ελλήνων 
* Κοτσανάς, Κ., Μουσείο Αρχαίας Ελληνικής Τεχνολογίας, Τα μουσικά όργανα των αρχαίων Ελλήνων, Τα κρόταλα 

## Παραπομπές


Κατηγορία:Κρουστά μουσικά όργανα
Κατηγορία:Αρχαία μουσικά όργανα
Κατηγορία:Μουσικά όργανα
Κατηγορία:Αρχαία ελληνική μουσική
Αντριάν Βασέτ

Ο **Αντριάν-Ζαν-Μαξιμιλιάν Βασέτ** (γαλλικά: *Adrien-Jean-Maximilien Vachette*, 1753–1839) ήταν Γάλλος χρυσοχόος, γνωστός για την δημιουργία του Θαυματουργού Μεταλλίου, καθώς και κουτιών με σκαλισμένο χρυσό.

## Βιογραφία
Ο Αντριάν Βασέτ γεννήθηκε στο Κωφρί, ενώ πραγματοποίησε την μαθητεία του πλησίον του Πιερ-Φρανσουά Ντραι, ο οποίος πραγματοποίησε την εισήγησή του για απόκτηση πιστοποιητικού επί της τέχνης του στις 21 Ιουλίου 1779. Το κατάστημά του ευρισκόταν στο Παρίσι, επί της Πλατείας Ντωφίν. Εργάστηκε, για ορισμένο διάστημα, για λογαριασμό του Οίκου Ουιζίγ και Λεμουάν (γαλλικά: *Maison Ouizille et Lemoine*). Υπήρξε παραγωγικός επινοητής και σχεδιαστής και, σίγουρα, ένας εκ των πλέον εγνωσμένης αξίας τεχνιτών της εποχής του. Ο Βασέτ ήταν αυτός ο οποίος σχεδίασε το Θαυματουργό Μετάλλιο (ή Μετάλλιο της Αμώμου Συλλήψεως), σύμφωνα με το όραμα της Αγίας Κατρίν Λαμπουρέ. Παρήγαγε και πώλησε περισσότερα από δύο εκατομμύρια μετάλλια μεταξύ του 1832 και του 1836.

Είναι γνωστός, επίσης, για την χρήση, σπάνια για την συγκεκριμένη περίοδο, φυσικών υλών, όπως η ταρταρούγα. Είχε, μεταξύ των μαθητευόμενών του, τον Ζαν-Βαλαντέν Μορέλ, ο οποίος υπήρξε μαθητευόμενός του προτού προχωρήσει στην δημιουργία δικού του καταστήματος στο Παρίσι.

## Δείτε επίσης
* Θαυματουργό Μετάλλιο

## Παραπομπές


## Εξωτερικοί σύνδεσμοι
* 

Κατηγορία:Γάλλοι χρυσοχόοι
Πλαγιά Κιλκίς

*Για συνώνυμους οικισμούς στην Ελλάδα δείτε το λήμμα: [[Πλαγιά]]*

Η **Πλαγιά** είναι ημιορεινό χωριό του νομού Κιλκίς στην Κεντρική Μακεδονία με υψόμετρο 220 μέτρα

## Γεωγραφικά - ιστορικά στοιχεία
Η Πλαγιά βρίσκεται προς τα σύνορα της Ελλάδας με τη Δημοκρατία της Βόρειας Μακεδονίας και νοτιοδυτικά της λίμνης Δοϊράνης. Απέχει  13,5 χλμ. βόρεια-βορειοανατολικά του Κιλκίς και 65 χλμ. βόρεια-βορειοανατολικά της Θεσσαλονίκης. Στα βορειοανατολικά του χωριού, στη τοποθεσία "Τσαλισλί" βρίσκεται οικισμός ιστορικών χρόνων σε έκταση διάσπαρτη με αρχαιότητες η οποία από το 1986 έχει κηρυχθεί αρχαιολογικός χώρος. Στα νοτιοανατολικά, στη τοποθεσία "Προφήτης Ηλίας" κατά τη διάνοιξη αγροτικού δρόμου έχουν βρεθεί υπολείμματα ρωμαϊκού οικισμού (πιθάρια και άφθονη επιφανειακή κεραμεική).

## Ονομασία - διοικητικά στοιχεία
Ως οικισμός αναγνωρίστηκε επίσημα το 1927 με το όνομα *Πλαγιές* (ΦΕΚ 179Α - 30/08/1927) και ορίστηκε έδρα της ομώνυμης κοινότητας. Το 1940 το όνομά του διορθώνεται σε Πλαγιά. Σύμφωνα με το πρόγραμμα Καλλικράτης, μαζί με την Αγία Κυριακή και την Κορομηλιά αποτελούν την τοπική κοινότητα Πλαγιάς που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 έχει ως κοινότητα πληθυσμό 866 μόνιμους κατοίκους ενώ ως οικισμός 388.

## Αθλητισμός - πολιτισμός
* Αναγέννηση Πλαγιάς (ποδοσφαιρική ομάδα)
* Πολιτιστικός Σύλλογος Πλαγιάς 
* Κώστας Καμενίδης, Εντεταλμένος Δημοτικός Σύμβουλος
* Γιώργος Χουρσεϊδης, Πρόεδρος της τοπικής κοινότητας 
* Ανδρέας Βεργίδης, Αντιπεριφερειάρχης Κεντρικής Μακεδονίας

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Νικηφόρος Νανέρης

Ο **Νικηφόρος Νανέρης** (Οκτώβριος 1940 – 5 Απριλίου 2011) ήταν Έλληνας ηθοποιός του θεάτρου, του κινηματογράφου και της τηλεόρασης.

## Βιογραφικά στοιχεία

Γεννήθηκε στην Αθήνα και μεγάλωσε στην Καισαριανή. Υπήρξε απόφοιτος της Δραματικής Σχολής του Θεάτρου Τέχνης και μαθητής του Καρόλου Κουν. Εν συνεχεία εγκαταστάθηκε στις ΗΠΑ, όπου και σπούδασε στην Αμερικανική Ακαδημία Δραματικής Τέχνης.

Κατά τη διάρκεια της σταδιοδρομίας του συνεργάσθηκε με γνωστούς σκηνοθέτες όπως ο Αλέξης Σολομός, Γιάννης Χουβαρδάς κ.ά.

Κατέγραψε τις σκέψεις και τις εμπειρίες του στο βιβλίο του *Πριν τα σβήσει ο χρόνος* (εκδόσεις Καστανιώτη, 1997), που αποτελεί την αυτοβιογραφία του.

Απεβίωσε, σε ηλικία 70 ετών, από νεφρική ανεπάρκεια. Κηδεύτηκε και ενταφιάστηκε στις Μηλιές Πηλίου, όπου είχε αποσυρθεί τα τελευταία χρόνια της ζωής του.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης